Diari Oficial de la Generalitat Valenciana


Sumari del DOGV 9479, del 28-11-2022 (2022/11442)

DECRET 202/2022, de 25 de novembre, del Consell, de nomenament com a personal directiu del mestre de Capella del Patronat del Misteri d'Elx.
--------------------------------------------------------------------------------------------------------------------------------------------

### Dades del document

Número de DOGV
:   9479

Data del DOGV
:   28-11-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/11471


Data del document
:   25-11-2022

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Patronat del Misteri d'Elx

DECRET 202/2022, de 25 de novembre, del Consell, de nomenament com a personal directiu del mestre de Capella del Patronat del Misteri d'Elx. [2022/11064]  
Primer. El Patronat del Misteri d'Elx de conformitat amb la seua llei reguladora, Llei 13/2005, de 22 de desembre, de la Generalitat, del Misteri d'Elx, és una entitat de dret públic encarregada de la protecció, manteniment i celebració anual de la festa del Misteri d'acord amb la tradició.  
Per a l'acompliment d'aquestes funcions, compta amb la figura del mestre de Capella, que té com a funció la formació, la direcció musical i la cerca de veus de la Capella i l'Escolania del Misteri, que es troben a càrrec seu i sota la seua exclusiva responsabilitat.  
Segon. Mitjançant Resolució d'11 d'abril de 2019, de la Direcció General de Sector Públic, Model Econòmic i Patrimoni, el Patronat del Misteri d'Elx té autoritzat a designar un número màxim d'un com a personal directiu, d'acord amb el que es disposa en l'article 2.3 del Decret 95/2016, de 29 de juliol, del Consell.  
Tercer. Atenent les funcions que la Llei 13/2005 atribueix al mestre de Capella, i tenint en compte el paper tan rellevant que exerceix en la representació d'aquesta festa, la Junta Rectora de l'entitat en la seua reunió de 21 de gener de 2020 va acordar aprovar la convocatòria per a la selecció del mestre de Capella com a màxim responsable de l'entitat amb les funcions que figuren en la relació de llocs de treball.  
Quart. Tant la creació del lloc com la seua cobertura pressupostària han sigut informats favorablement per la Direcció General de Sector Públic en data 15 de febrer de 2022, i per la Direcció General de Pressupostos en data 18 de desembre de 2019.  
Cinqué. Per a l'elecció de la persona idònia per a ocupar aquest lloc s'han tingut en compte els criteris establits en l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
Sisé. En atenció al compliment de tots aquests criteris, la persona que ha acreditat tindre una major solvència acadèmica, professional i artística, d'acord amb la documentació que obra a l'expedient i, per tant, es considera adequada per a l'acompliment de les funcions del lloc de mestre de Capella és Francisco Javier Gonzálvez Valero.  
  
Seté. D'acord amb la disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat el personal directiu del sector públic instrumental de la Generalitat té la consideració de càrrec públic i serà nomenat per decret del Consell, a proposta de la persona titular de la conselleria d'adscripció de l'ens.  
  
Per tot el que s'ha exposat, a proposta de la consellera d'Educació, Cultura i Esport, prèvia deliberació del Consell de data 25 de novembre de 2022  
  
  
DECRETE  
  
Primer  
El nomenament de Francisco Javier Gonzálvez Valero com a mestre de Capella del Patronat del Misteri d'Elx.  
  
Segon  
Aquest decret tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 25 de novembre de 2022  
  
El president de la Generalitat,  
XIMO PUIG I FERRER  
  
La consellera d'Educació, Cultura i Esport  
RAQUEL TAMARIT IRANZO